JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Saudi Araabia ja Iraan uuendavad suhted
Iisraelis tähistati puurimipüha
Lähis-Idas kasvab Venemaa-oht
Iraan ja Saudi-Araabia
leppisid Pekingis, Hiinas peetud kõneluste tulemusel kokku
diplomaatiliste suhete uuendamises,
teatas Iraani riigimeedia nädala eest reedel.
Samas tähendab see mõlema riigi suursaatkondade avamist
järgmise kahe kuu jooksul.
Iraani ja Saudi Araabia meediaväljaannete teatel
rõhutati riikide antud avaldustes ka suveräänsuse respekteerimist,
millega välditakse teineteise siseasjadesse sekkumist.
Saudi Araabia riiklik uudistetoimetus rääkis, et otsustati aktiveerida ka
12 aasta eest allkirjastatud julgeolekukoostöö- ja teine varasem
kaubandust, majandust ja investeeringuid puudutav leping.
Iraani julgeolekuametnik Ali Shamkhani allkirjastas lepingu
saudide riikliku julgeoleku nõuniku Musaed bin Mohammed al-Aibaniga.
Mõlemad kiitsid eriliselt Hiinat tolle rolli eest uues lähenemises,
rääkis Nour News.
Iisraeli valitsusele lähedalseisvad allikad
süüdistavad Saudi Araabia ja Iraani vahelise lepingu sünnis
Joe Bideni ja eelmise Bennetti-Lapidi valitsuse nõrkust.
Küsimus oli toona Ameerika ja Iisraeli valitsuse nõrkuses,
mille tulemusel pöördus Saudi Araabia Hiina poole,
kes oli vastukaaluks USA-le
ja aitas vahendada reedel avalikustatud lepingut.
Nii rääkis Iisraeli tippametnik, teatades asjast ajakirjanikele,
kes saatsid Netanyahut tolle visiidil Itaaliasse.
Peaminister Netanyahu andis haruldase intervjuu
uudistetoimetusele Iran International, kes lubas tõlkida selle farsi keelde
ja saata Iraani meediakanalite kaudu Iraani rahvale.
Netanyahu sõnumiks oli, et varem või hiljem puhkeb tuumasõda,
kui maailm ei peata Teherani tuumarelvapürgimusi.
Kui Iraan saab tuumarelva, on see probleem, millega kõik silmitsi oleme.
See muudab maailma,
ütles ta ingliskeelses intervjuus Iran Internationalile.
Tuumarelvastatud Iraan tekitab hiiglasliku võidurelvastumise,
kui kõik ülejäänud valitsused, kes mõistavad Iraani tuumaohtu,
hakkavad kibekiirelt relvastuma, ütles Netanyahu.
Samas õhutas ta rahvusvahelisi foorumeid tegema kõik,
et panna vastu Iraani tuumapürgimustele.
Netanyahu sõnum oli ka neile,
kes ütlevad, et kui teeme midagi Iraani vastu, järgneb sõda.
"Neile ütlen, et kui me midagi ei tee,
on tulemuseks samuti sõda, ehk isegi tuumasõda."
Iraani tuumaprogramm on praegu ohutsoonis, ütles ta
ja lisas, et Iisraeli tegevus on seda viimased kümme aastat aeglustanud,
kuid nüüd liigub programm taas edasi.
Rahvusvaheline üldsus peab vahendama Iraanile jõulise sõnumi,
ütles Netanyahu.
Tema sõnul tuleb neile öelda, et kui nad ületavad tuumakünnise,
ei saa me seda aktsepteerida.
"On piir, mida ei tohi ületada,
ja kui seda tehakse, tuleb selle eest hinda maksta."
Kuidas arenevad kaua õhus olnud rahu ja diplomaatiline tunnustamine
Saudi Araabia ja Iisraeli vahel,
sõltub eelkõige USA rollist nende vahendamisel,
rääkis USA meediaväljaanne Wall Street Journal
eelmine nädal avaldatud raportis.
Üheks lepingu takistuseks on olnud Saudi Araabia nõue
nii riigi tsiviiltuumaprogrammi arendamise
kui USA antud garantiide suhtes.
Wall Street Journali teatel on paljud USA Kongressi seadusandjad
siiski selliste nõudmiste vastu.
Itaalia ajaleht La Republica küsis peaminister Netanyahult,
kas need saudide nõudmised
on eeltingimuseks nn Aabrahami lepingutele?
Ta vastas vaid, et suhted arenevad pidevalt ja teised järgivad eeskuju,
kohe kui teostub Saudi Araabia ühinemine.
Kuid see peab olema Saudi Araabia valik, lisas ta.
USA endine suursaadik Iisraelis Daniel Shapiro ütles,
et seda Gordioni sõlme on äärmiselt raske läbi lõigata,
kuna USA president Joe Biden on vaielnud Saudi Araabiaga
naftahinna suhtes, Venemaa rünnaku teemal Ukrainasse
ja ka Jeemeni sõja üle.
Normaliseerimine Saudi Araabia ja Iisraeli vahel
võiks julgustada teisi araabia- ja moslemiriike sama tegema
ja kiirendada USA juhitud pürgimusi
luua regionaalne sõjaline liit Iraani vastu,
mainiti La Republica raportis.
Saudi Araabia on siiski tõdenud,
et rahu Iisraeliga saab võimalikuks vaid siis,
kui palestiinlased ja iisraellased jõuavad kahe riigi lahenduseni.
Peatne leping Saudi Araabia ja Iraani suhetes
polevat aga kuidagi seotud nende Aabrahami lepingutega.
Eelmine nädal tähistatud puurimipüha ajal
külastas Templimäge rekordarv juute.
Jeruusalemma politsei lubas mäele
ka pühade tähistamiseks kantud kostüümides lapsed.
Viimase puurimipüha ajal külastas pühapaika ligi 500 juuti,
et meenutada piibellikku, Estri raamatus kirjeldatud sündmust.
Paljud palverännaku teinud rääkisid,
et ümbruskond oli rahulik ja suhteliselt vaikne.
Kuigi araabia võrgustikud olid nõudnud märuleid
ja palverändurite häirimist Templimäel,
suutis politsei tagada paiga julgeoleku juutide palverännaku ajal.
Viimaste seas oli ka mitmeid tähtsaid rabisid.
Pühapaigas on siiski oodata pingeid, sest Templimäe juhatus teatas,
et juba käivad eriettevalmistused juutide nissanikuuks
ja peatseks Pesach'iks ehk paasapühaks.
See langeb kokku islami püha ramadaanikuuga.
Kuigi Templimäe hommikustes visiitides on tehtud lisakorraldusi
nende pühadehooaegade ajal,
püüab Templimäe juudi valitsus lõpetada pühapaiga sulgemist
ka pärastlõunatel.
Saudid, Araabia Ühendemiraadid ja Iisrael
on püüdnud lisada diplomaatilist survet Venemaa suhtes,
et takistada president Vladimir Putinil edastada Iraanile
kaasaegseimaid lennukeid ja S-400 õhutõrjesüsteemi.
Kõigil neil kolmel Lähis-Ida riigil,
kuigi nad ühendavad jõud sama eesmärgi nimel,
on selleks omad trumbid.
Pärsia lahe araabiamaad pakkusid võimalust
taganeda Moskvaga tehtud lepingust
hoida naftaga varustamine madalal ja maailmaturuhinnad kõrgel,
mis on Venemaale elulise tähtsusega.
Iisraeli võimalused on aga selles,
et võidakse tihendada ja laiendada regulaarseid õhurünnakuid
Süürias asuvate, Iraaniga seotud objektide pihta,
mis on Bashar al-Assadi sõjalise valitsuse tugisammasteks.
2016. a nõustus Moskva
Jeruusalemmaga sõlmitud salalepingu alusel sulgema silmad
Iisraeli õhurünnakute suhtes Iraani
ja selle Revolutsioonikaardi vägede sõjalise kohalolu vastu Süürias,
eeldusel, et ohtu ei seata Assadi valitsust.
USA luureallikate teatel
oli Iisraeli Õhujõudude viimane rünnak Süüriasse teisipäeval, 7. märtsil,
piisavalt massiivne, et sulgeda Aleppo Rahvusvaheline lennuväli
ja meenutada samas Moskvale Iisraeli võimet
teha hävitavaid rünnakuid ka Damaskuse vastu.
Nii signaliseeris Iisrael Venemaale,
et selline rünnak Süüria valitsuse vastu on võimalik,
kui arenenud Vene sõjavarustus peaks Iraani kätesse jõudma.
Väidetav Iisraeli õhurünnak kahe nädala eest kahjustas tõsiselt
Aleppo lennuvälja maandumisrada ja viis selle täiesti töökorrast välja,
teatas Süüria uudistetoimetus.
Väidetavalt Iisraeli tehtud rünnak lähtus Vahemerelt
Latakia lääneserva suunas ja oli teine pärast seda,
kui Süüriat tabas võimas maavärin.
Lähis-Ida allikate teatel on see araabia-Iisraeli konflikt
veennud Putinit seni mitte andma Iraanile juurdepääsu
mitmetele Venemaa vägede poolt Ukrainas tabatud Lääne relvadele.
Ainsad seni avaldatud süsteemid on Javelin ja Stinger tankitõrjeraketid,
mida Iraan nõuab eeskujuks,
et suuta kopeerida neid oma sõjatehnika tarbeks.
Venemaa ja Iraani vaheline sõjavarustuse tehing
on seni olnud suurim just rünnakudroonide vallas.
Iisraeli armeeallikate teatel võib selles lähiajal muutust oodata.
Seda seetõttu, et Venemaa relvajõud on juba kaua kaevanud,
et droonid on ajast maas ja tõhutud,
ning rohkem kui pooled neist tulistatakse alla,
enne kui sihtmärgini jõuavad.
Iraanlased püüavad siiski jätkuvalt meelitada Moskvat
andma Iraanile ülivõimsaid Suhhoi reaktiivlennukeid
ja õhutõrjesüsteeme. Nii pakkusid nad nüüd,
et täiendavad oma droonisaadetisi lahinguvägedega,
nimelt šiiitlust tunnistavate Afganistani, Liibanoni
ja Pakistani vägedega.
Selleks on nad uuesti koondanud kaks lahingubrigaadi,
kes võitlesid varem Iraani eest nii Süüria kui Jeemeni konfliktides.
Need on saadetud Iraani treeninglaagreisse,
valmistumaks lähetuseks Ukrainasse.
Asi pole niivõrd otseselt Iraani osaluses Ukraina sõjas,
sest need üksused on sarnased välismaised palgasõdurid,
nagu Wagner on Venemaa jaoks.
Nii ühineks Iraan siiski, kuigi ajutiselt,
Venemaa sõjaga Ukraina vastu.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ja praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee